Diari Oficial de la Generalitat Valenciana


Sumari del DOGV 6253, del 26-04-2010 (2010/4359)

ORDRE 12/2010, de 13 d'abril, de la Conselleria d'Economia, Hisenda i Ocupació, per la qual es convoca el IX Concurs del SERVEF per a Joves Emprenedors que presenten projectes empresarials viables que generen ocupació en l'àmbit territorial de la Comunitat Valenciana, i s'aproven les seues bases.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4359


Data del document
:   13-04-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * suport econòmic
    * creació d'ocupació
    * fundació de l'empresa
    * premi cultural
    * jove

ORDRE 12/2010, de 13 d'abril, de la Conselleria d'Economia, Hisenda i Ocupació, per la qual es convoca el IX Concurs del SERVEF per a Joves Emprenedors que presenten projectes empresarials viables que generen ocupació en l'àmbit territorial de la Comunitat Valenciana, i s'aproven les seues bases. [2010/4359]
El Concurs de Joves Emprenedors del SERVEF, creat per la Generalitat Valencià l'any 2002, s'ha configurat com un instrument institucional, posat a disposició dels futurs empresaris, que té com a finalitat incentivar els joves amb vocació empresarial i fomentar la creació d'ocupació en la Comunitat Valenciana a través de la posada en marxa de les seues idees i projectes.
Enguany el concurs complix la seua novena edició i en esta es potencien, a través de les seues modalitats, els projectes que es desenvolupen en l'àmbit de la ciència o de les noves tecnologies, així com aquells que incidisquen en l'àmbit social i tradicional.
Per tot això, i fent ús de les atribucions conferides per l'article 28 de la Llei 5/1983, de 30 de desembre, del Consell,
ORDENE
Primer. Convocatòria
Es convoca el IX Concurs del Servici Valencià d'Ocupació i Formació (SERVEF) per a Joves Emprenedors i s'aproven les bases annexes per les quals es regix esta convocatòria.
Segon. Finançament
L'import global màxim destinat a este concurs ascendix a 25.000 (vint-i-cinc mil) euros i es farà efectiu a càrrec del pressupost del SERVEF de l'any 2010, dins de la línia pressupostària T5283000, capítol IV, del subprograma pressupostari 322.59, d'acord amb la distribució següent:
Ciència i noves tecnologies
Primer premi: 7.000 (set mil) euros
Segon premi: 3.500 (tres mil cinc-cents) euros
Tercer premi: 2.000 (dos mil) euros.
Sector tradicional i social
Primer premi 7.000 (set mil) euros.
Segon premi: 3.500 (tres mil cinc-cents) euros
Tercer premi: 2.000 (dos mil) euros.
DISPOSICIONS FINALS
Primera
S'autoritza la Direcció General del SERVEF per a adoptar les mesures oportunes per a l'acompliment i el desenvolupament d'esta ordre i per a resoldre totes les qüestions que es plantegen en la seua interpretació i execució.
Segona
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra la present ordre es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, o bé, recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i dels articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puga exercitar-se qualsevol altre recurs que es considere convenient.
València, 13 d'abril de 2010
El vicepresident segon del Consell,
conseller d'Economia, Hisenda i Ocupació,
GERARDO CAMPS DEVESA
ANNEX I
Bases del IX Concurs del SERVEF per a Joves Emprenedors
1. Objecte del concurs
Premiar projectes empresarials viables que creen ocupació en la Comunitat Valenciana.
2. Participants del concurs
Els emprenedors menors de trenta-cinc anys, o que complisquen esta edat en 2010, que presenten un projecte empresarial viable que genere ocupació en l'àmbit territorial de la Comunitat Valenciana.
3. Documentació
Els emprenedors que desitgen concursar hauran de dirigir-se al SERVEF i presentaran la sol·licitud en imprés normalitzat (annex IV), que estarà disponible en les entitats col·laboradores que se citen en l'annex III, en els Servicis Centrals del SERVEF, siti en l'avinguda Navarro Reverter, núm. 2, de València i en la següent direcció d'Internet: .
Amb la sol·licitud s'haurà d'adjuntar la documentació següent:
a) Identificació del promotor o dels promotors del projecte (fotocòpia confrontada del DNI).
b) Memòria explicativa del projecte que continga (pla d'empresa):
- Definició i objecte del projecte.
- Lloc de realització del projecte.
- Viabilitat del projecte empresarial, amb detall dels aspectes tècnics de producció, de comercialització i economicofinancer.
- Pla d'inversions que calga realitzar, amb expressió detallada de les fonts de finançament.
- Número previst i perfil dels llocs de treball que es creen.
- Forma jurídica en què es constituirà.
- Calendari d'actuacions.
c) Dades curriculars dels promotors.
d) Informe executiu del projecte (annex V).
e) Escrit firmat pel representant d'una de les entitats col·laboradores que se citen en l'annex III d'esta ordre. En el citat escrit haurà de constar el suport que la dita institució atorga al projecte empresarial i la seua adequació als requisits del present concurs.
Si la sol·licitud no incloguera totes les dades exigides o faltara documentació, s'instarà a l'interessat perquè en el termini de 10 dies esmene estos defectes, amb l'advertència que en cas contrari se li tindrà per desistit de la seua petició, prèvia resolució dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Dels projectes
- S'admetran projectes empresarials sempre que no hagen iniciat la seua activitat. A estos efectes, s'entén que s'ha iniciat l'activitat quan s'ha presentat davant de l'Agència Tributària la comunicació d'alta/inici d'activitat.
- No es podrà presentar més d'un projecte per persona o grup de persones.
- No s'admetran projectes premiats en altres concursos.
- L'extensió màxima serà de setanta pàgines, escrites amb ordinador, exclosos annexos, plans, gràfics, etc. Les dades del projecte continguts en els annexos no es baremaran.
- Les pàgines hauran d'estar escrites per una sola cara, amb un cos de lletra tipus 12 i a doble espai, deixant marges als costats. Cada projecte inclourà un índex de continguts.
- La portada del projecte ha d'incloure únicament el títol. En esta no s'ha d'incloure els noms dels autors o les entitats col·laboradores de què procedisquen. El projecte s'identificarà exclusivament pel títol. L'organització assignarà un codi d'identificació a cada projecte per a garantir la confidencialitat entre participants, entitats col·laboradores i jurat.
- Es presentaran dos còpies del projecte en paper i una còpia en suport informàtic.
5. Lloc de presentació
El lloc de presentació serà, preferentment, el Registre d'Entrada del Servici Valencià d'Ocupació i Formació (SERVEF), siti a l'avinguda de Navarro Reverter, núm. 2, 46355 València, o en qualsevol altra forma de les establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6. Termini de presentació
El termini de presentació dels projectes començarà l'endemà de la publicació de l'ordre de convocatòria en el Diari Oficial de la Comunitat Valenciana i finalitzarà el 30 de juliol del 2010.
7. Criteris de valoració
Els criteris de valoració, establint-se una puntuació màxima de cent punts, seran els següents:
a) Viabilitat econòmica, financera i tècnica: fins a 30 punts. Aquell projecte que en este apartat no obtinga, com a mínim, 15 punts, quedarà exclòs del procés de baremació.
b) Creació de llocs de treball: fins a 20 punts.
c) Organització del treball i prevenció de riscos laborals: fins a 10 punts.
d) Innovació i originalitat del projecte global: fins a 10 punts
e) Repoblació de les comarques d'interior o millora dels seus servicis (assenyalades en l'annex II): fins a 5 punts.
f) Activitat principal: fins a 5 punts.
Primaran els projectes relatius a nous jaciments d'ocupació o l'activitat principal dels quals s'inscriga dins dels àmbits següents:
- protecció i manteniment de zones naturals,
- gestió de residus,
- tractament d'aigües,
- sanejament de zones contaminades,
- implantació d'energies alternatives,
- promoció del turisme rural,
- promoció del turisme cultural i esportiu,
- desenvolupament cultural,
- noves tecnologies,
- atenció de xiquets, persones discapacitades i/o majors,
- servicis d'atenció a domicili,
- assistència a joves en dificultat,
- inserció de persones afectades per l'exclusió social.
g) Avaluació global del projecte: fins a 20 punts. En este apartat es realitzaran les entrevistes que es consideren necessàries per a avaluar les aptituds dels candidats i les possibilitats de desenvolupament i posada en marxa dels projectes.
8. El Jurat, la Secretaria Tècnica i els Comités Avaluadors
El Jurat, que avaluarà els projectes presentats en esta convocatòria, estarà format per:
El titular de la Secretaria Autonòmica d'Ocupació i Direcció General del SERVEF, que el presidirà.
La secretària general del SERVEF, que actuarà com a secretària.
El titular de la direcció general de Formació i Qualificació Professional.
El titular de la direcció general d'Ocupació i Inserció Laboral.
Els membres del Jurat podran delegar les seues funcions si ho consideren oportú.
El Jurat decidirà els projectes premiats sobre la base de l'informe emés per la Secretaria Tècnica. El Jurat podrà decidir la divisió dels premis o declarar-los deserts si ho considera oportú.
Com a òrgan col·laborador del Jurat per a la selecció dels projectes es constituirà una Secretaria Tècnica que estarà formada per:
El titular de l'Àrea d'Organització i Sistemes d'Informació, que la presidirà.
El titular del Servici d'Organització, Coordinació i Informació.
Un tècnic de la Secretaria General, que actuarà com a secretari.
Els membres de la Secretaria Tècnica podran delegar les seues funcions si ho consideren oportú.
L'esmentada Secretaria serà responsable de la coordinació i organització dels comités avaluadors que es pogueren constituir amb la finalitat d'agilitzar el procés de selecció de projectes.
9. Resolució del concurs
El titular de la Secretaria Autonòmica d'Ocupació i Direcció General del SERVEF, resoldrà la present convocatòria sobre la base de la decisió emesa pel Jurat.
El termini màxim per a dictar i notificar la resolució serà de sis mesos comptadors des de la data de finalització del termini de presentació. Una vegada transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que disposa l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això sense perjuí que subsistisca l'obligació legal de resoldre sobre la petició formulada.
La resolució, que esgota la via administrativa, serà notificada a tots els participants, i un extracte d'esta podrà ser publicada en un periòdic de difusió autonòmica, en la seu del SERVEF, en les direccions territorials d'Alacant, Castelló i València, en els centres SERVEF de Formació, en la xarxa de centres SERVEF d'Ocupació, i en els centres associats d'Intermediació Laboral.
La Direcció Territorial del SERVEF podrà atorgar als projectes premiats el seu suport institucional per a poder sol·licitar la seua qualificació com a empresa I+E.
Els projectes presentats hauran de ser retirats en el termini de tres mesos a partir de la notificació de la resolució del concurs. Els treballs que no es retiren en este termini quedaran a disposició del SERVEF.
10. Premis
S'establixen els premis següents:
Ciència i noves tecnologies
Primer premi: 7.000 (set mil) euros.
Segon premi: 3.500 (tres mil cinc-cents) euros.
Tercer premi: 2.000 (dos mil) euros.
Sector tradicional i social
Primer premi: 7.000 (set mil) euros.
Segon premi: 3.500 (tres mil cinc-cents) euros.
Tercer premi: 2.000 (dos mil) euros.
Estes dotacions estaran subjectes a les retencions fiscals pertinents de conformitat amb la legislació vigent a este efecte.
11. Requisits i obligacions dels beneficiaris
Per a poder ser beneficiari s'hauran de complir els requisits establits en l'article 13 apartats 2 i 3 de la Llei 38/2003, de 17 de novembre, General de Subvencions (BOE de 18.11.2003).
Els premiats estaran obligats a:
Comunicar al SERVEF l'acceptació de l'ajuda en el termini de 15 dies següents a la recepció de la notificació de concessió. En cas que no es comunique esta acceptació s'entendrà que el beneficiari accepta esta ajuda.
Acreditar, si és el cas, amb anterioritat a dictar-se la proposta de resolució de concessió, que es troben al corrent de les seues obligacions tributàries i davant la Seguretat Social.
Comunicar l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega que ha sigut beneficiari d'altres ajudes.
Procedir al reintegrament dels fons percebuts en els supòsits previstos en l'article 37 de la Llei General de Subvencions (BOE 18.11.2003), i en els articles 91, 92 i 93 del Reial Decret 887/2006, de 21 de juliol, pel qual s'aprova el reglament de la indicada llei.
L'incompliment de les anteriors obligacions donarà lloc a l'exigència de les responsabilitats o sancions que corresponga, d'acord amb la legislació vigent (Llei General de Subvencions) i de forma especial amb el que disposa el títol VI del Text Refós de la Llei d'Hisenda Pública de la Generalitat Valenciana.
12. Acceptació de bases
La participació en el concurs implica l'acceptació de les presents bases.
ANNEX II
Comarques d'interior de la Comunitat Valenciana
- el Comtat,
- l'Alt Vinalopó,
- l'Alcoià,
- El Vinalopó Mitjà
- El Baix Segura-Interior
- l'Alcalatén,
- l'Alt Maestrat,
- L'Alt Millars,
- l'Alt Palència,
- El Baix Maestrat-Interior,
- Els Ports,
- la Canal de Navarrés,
- La Foia de Buñol,
- La Plana d'Utiel-Requena,
- El Racó d'Ademuz,
- Els Serrans,
- La Vall d'Aiora-Cofrentes,
- El Camp del Túria,
- la Ribera Alta,
- la Costera,
- La Vall d'Albaida
ANNEX III
Entitats que col·laboren en el IX Concurs del SERVEF per a Joves Emprenedors
- Província d'Alacant
Fundació General de la Universitat d'Alacant
Fundació Empresa Universitat d'Alacant (FUNDEUN)
Universitat Miguel Hernández
Cambra Oficial de Comerç i Indústria d'Orihuela
Cambra de Comerç d'Alacant
Cambra de Comerç d'Alcoi
Centre Europeu d'Empreses Innovadores (CEEI) Alcoi
Centre Europeu d'Empreses Innovadores (CEEI) Elx
- Província de Castelló
Universitat Jaume I
Fundació Universitat Jaume I - Empresa de Castelló
Centre Europeu d'Empreses Innovadores (CEEI) Castelló
Cambra de Comerç de Castelló
- Província de València
Universitat de València
Universitat Politècnica de València
Fundació Universitat Empresa de València (ADEIT)
Fundació Universitària Sant Pau - CEU
ESTEMA, Escola de Negocis (Laureate International Universities).
Institut d'Estudis de l'Empresa. Universitat Catòlica de València
Florida Universitària
ESIC. Escola Superior de Gestió Comercial i Màrqueting
Cambra de Comerç de València
Centre Europeu d'Empreses Innovadores (CEEI) València
ANNEX IV / ANEXO IV